Berlingske Tidende, 1827-12-28
Constantinopel, den 24de November. J den Note, som de tre forbundne Magters Gesandter den 10de dennes overrakte Reis-Effendi, hedder det: "De tre forbundne Hoffers Gesandter have overveiet de Spørgsmaal, som Hs. Exc. Reis-Effendi lod dem forelægge ved deres Tolke, og have den Ære, ved nærværende Note at besvare dem paa den eneste Maade, der er overeensstemmende med det, som de forud ere beføiede til at antage med Hensyn til deres Hoffers Sindelag angaaende denne Gienstand. Første Spørgsmaal: Vi man aldeles afstaae fra den Græske Sag, Repræsentanterne vilde handle imod deres Pligt og Sandheden, naar de ikke ved Svaret paa dette Spørgsmaal gientoge den allerede flere Gange af de gjorte Erklæring, at det er deres Hoffers urokkelige Beslutning, at opretholde den til Grækenlands Pacification iblandt dem afsluttede Forening, og at staae fast paa Fuldbyrdelsen af de Forholdsregler, som de i denne Anledning havde taget i Fælledskab. Andet Spørgsmaal: Vil man holde den Ottomanske Regjering skadesløs for Tabet af Flaaden, Aldrig kan en Fordring paa Skadesløsholdelse tilstedes, naar den ikke beroer paa en afgjort Ret. Men i nærværende Tilfælde er det ved alle Beretninger beviist, at Angrebet først er skeet af den høie Ports Escadre. Tredie Spørgsmaal: Vil man give den høie Port fyldestgjørelse, Cabinetterne have i de sidste tre Aar, ved alle de saavel af hver enkelt som af dem alle i Forening gjorte Forslag, hvorved de tilsigtede Bevilligelse paa deres urgennyttige Forslag af den høie Port, tilstrækkelig lagt for Dagen, hvor langt de have været fra at ville tilsidesætte de Hensyn, som denne med Ret kan fordre. Dette venskabelige Forhold, deres Langmodighed og den oprigtige Erklæring, som Repræsentanterne have givet med Hensyn til de Forholdsregler, som de høie Magter have foreskrevet deres Admiraler til Fuldbyrdelse, lader ingen Tvivl tilbage om, hvorledes man vil optage den Fordring, som er gjort i Reis-Effendis tredie Spørgsmaal. Efterat Repræsentanterne saaledes have besvaret Hs. Excellences Spørgsmaal, men tillige føle sig gjennemtrængte af den Jver, ikke at spare nogen Møie, for at overtyde den høie Port om Magternes uegennyttige Hensigter, og bortfjerne enhver Udtydning, som kunde tjene til at drage ubehagelige Følger efter sig, saa have de endnu den Ære, at forelægge Hs. Exc. Reis-Effendi nogle Betragtninger, hvorom de haabe, at de ikke ville være uden Nytte for Fredens Sag. Jdet de tre Magter have med hinanden afsluttet en Tractat, hvis egentlige Øiemed er Grækenlands Pacification, have de til dette Øiemeds Opnaaelse forlangt af den høie Port, at den skulde antage deres Mægling, og bevilge en Vaabenstilstand. For saa vidt som de forud fastsatte nogle Grundtræk til en Overeenskomst imellem Porten og de Græske Folkeslag, som ere udsatte for en exempelløs Ødelæggelses Grusomheder, have de ikke stipuleret noget, som var imod den høie Ports sande Jnteresse, de have derved kuns bestemt Principerne for en Pacification, som, langtfra at gjøre Indgreb i Rigets Jntegritet, tvertimod igjen skaffer dette Fordele, som det nu er berøvet, og desuden vilde tilveiebringe den fornødne Garantie for deres Vedvaren. Jdet de overlode Anordningerne af andre, vistnok vigtige, Puncter til de fremtidige Underhandlinger imellem de stridende Parter, have de tillige anerkjendt den høie Ports Ret til at foreslaae dem, og til at bestemme den sidste Afgjørelse over disse Underhandlinger. Saaledes ere endnu deres Sindelag og deres Folelser. Forlængelsen af Repræsentanternes Ophold i Constantinopel, selv endogsaa efter hiint Tidspunct, da den høie Ports Vægring og Hs. Ex. ReisEffendis trængende Fordringer havde sat dem i den Nødvendighed, at forkynde og detaillere ham de Forholdsregler, hvis Fuldbyrdelse Magterne havde foreskrevet deres Admiraler, giver uden Tvivl, tillige med saa mange andre Omstændigheder, Beviis paa det Sindelag, hvoraf Magterne fremdeles ere besjællede. De have forbundet sig til Fred. At gjenoprette den paa urokkelige Grundpiller i Grækenland og at opretholde den i Constantinopel, er Maalet for deres Ønsker, Øiemedet af deres Bestræbelser, som de have besluttet sig til at tragte efter og fuldbringe. Begivenheden ved Navarin kunde vel i det første Øieblik, da Efterretningen derom kom til Porten, indgyde Tvivl om Magternes fredelige og uegennyttige Hensigter; men efterat nu Aarsagen til denne sørgelige Begivenhed er bleven nøiere bekjendt, og ligeledes Admiralernes Bestræbelser for, Dagen efter denne Begivenhed at forebygge Nødvendigheden af en ny Kamp, en Bestræbelse, som er beviist ved officielle, Repræsentanterne ihændekomne Actstykker, saa bliver der ikke længer nogen modsat Udtydning tilbage for den Forsikring, som de her have gjentaget. Jmidlertid maa den af den høie Port antagne Stilling, hvis Vedvaren er uforenelig med Opretholdelsen af den gode Forstaaelse imellem den og de forbundne Hoffer, indgyde Repræsentanterne den piinligste Uvished angaaende dens nærværende Sindeelags Beskaffenhed. De opfordre derfor - endnu bestandig ledede af det Ønske, for saavidt som det afhænger af dem, at vedblive med de dem anfortroede fredelige Forretninger, men ogsaa, i Overbeviisning om deres Hoffers faste Villie, igjen at oprette Roligheden i Grækenland paa det eneste Grundlag, som kan borge for den. - Hs. Exc. Reis-Effendi, ufortøvet at erklære dem, hvilke Hensigter den høie Port har, om den er tilbøielig til strax at tilbagekalde de Forholdsregler, som stride imod de existerende Tractater, og om den, til bestemtere Beviis for dens fredelige Hensigter, vil tiltræde de Undertegnedes ældre Forslag? Guilleminot. Stratford Canning. Rideaupierre.